Trevarefabrikken laget tønner, dører og vindu, og etter den store Bergensbrannen i 1916 fikk fabrikken mye å gjøre. I 1918 ble fabrikken solgt til Peder Strand som utvidet og moderniserte. Han drev virksomheten i mange år og hadde på det meste 18 mann tilsatt. Fabrikken ble drevet til 1963. Da ble det åpnet landhandel og postkontor i lokalene. Dingja Landhandel holder nå til i en bygning på kaien. Fabrikkbygningen er tatt i bruk som forsamlingslokale, kafé, overnatting og serviceanlegg for blant annet båtfolk.